Document ID: 32014D0126

DEN UDENRIGS- OG SIKKERHEDSPOLITISKE KOMITÉS AFGØRELSE EU OPSCEN/1/2014
af 27. februar 2014
om udnævnelse af chefen for EU-operationscentret for missionerne og operationen under den fælles sikkerheds- og forsvarspolitik (FSFP) på Afrikas Horn
(2014/126/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets afgørelse 2012/173/FUSP af 23. marts 2012 om aktivering af EU-operationscentret til missionerne og operationen under den fælles sikkerheds- og forsvarspolitik på Afrikas Horn (1), særlig artikel 3, og
ud fra følgende betragtninger:
(1)
I medfør af artikel 3, stk.1, i afgørelse 2012/173/FUSP blev (flåde-)kaptajn Ad VAN DER LINDE udnævnt til chef for EU-operationscentret indtil den 23. marts 2014.
(2)
Ved afgørelse 2013/725/FUSP (2) ændrede Rådet afgørelse 2012/173/FUSP. I henhold til artikel 3, stk. 1, litra a), i afgørelse 2012/173/FUSP er Den Udenrigs- og Sikkerhedspolitiske Komité i overensstemmelse med artikel 38 i traktaten bemyndiget til at træffe afgørelser om udnævnelsen af de efterfølgende chefer for EU-operationscentret.
(3)
Den 28. november 2013 foreslog Spanien at udnævne (flåde-)kaptajn Francisco CORNAGO til ny chef for EU-operationscentret som efterfølger for (flåde-)kaptajn Ad VAN DER LINDE.
(4)
Den 19. december 2013 nåede EU's Militærkomité til enighed om at henstille til Den Udenrigs- og Sikkerhedspolitiske Komité at udnævne (flåde-)kaptajn Francisco CORNAGO til chef for EU-operationscentret -
VEDTAGET DENNE AFGØRELSE:
Artikel 1
(Flåde-)kaptajn Francisco CORNAGO udnævnes hermed til chef for EU-operationscentret for missionerne og operationen under den fælles sikkerheds- og forsvarspolitik på Afrikas Horn fra og med den 24. marts 2014.
Artikel 2
Denne afgørelse træder i kraft den 24. marts 2014.
Udfærdiget i Bruxelles, den 27. februar 2014.

Labels: 18
15